# **NARVA LINNAVOLIKOGU**

## OTSUS

# Narva linn \_\_\_\_\_\_02.2019 nr \_\_\_\_\_

**Narva Linnavolikogu 19.06.2003 otsuse nr 74/18 “Detailplaneeringu algatamine aadressil Daumani 13a” kehtetuks tunnistamine ja detailplaneeringu menetluse lõpetamine**

**1. Asjaolud ja menetluse käik**

Daumani 13a detailplaneering on algatatud Narva Linnavolikogu 19.06.2003 otsusega nr 74/18 **“**Detailplaneeringu algatamine aadressil Daumani 13a**”**. Algatamise taotluse esitas ja detailplaneeringu läbiviimist finantseerib OÜ Mann Grupp.

Detailplaneeringu menetlus on kestnud üle 15 aasta, kuid selle aja jooksul ei ole planeeringut vastu võetud. Menetlusprotsessi jooksul pole huvitatud isiku poolt Narva linna Arhitektuuri- ja Linnaplaneerimise Ametile esitatud täiendavat dokumentatsiooni. Planeeringu lähteülesanne on aegunud ning ei ole kooskõlas Narva Linnavolikogu 24.01.2013 otsusega nr 3 kehtestatud Narva linna üldplaneeringuga.

Ehitusseadustiku ja planeerimisseaduse rakendamise seaduse § 1 lõike 4 kohaselt enne käesoleva seaduse jõustumist algatatud detailplaneeringu menetlus viiakse lõpule hiljemalt 2018. aasta 1. juuliks.

Nimetatud aja möödudes peab kohalik omavalitsus tegema detailplaneeringu kehtestamise või kehtestamata jätmise otsuse. Tähtaja kehtestamine aitab tagada, et detailplaneeringute koostamine toimuks mõistliku aja jooksul ega jääks venima. Planeerimisseaduse § 129 lõike 1 kohaselt võib detailplaneeringu koostamise lõpetada, kui koostamise käigus ilmnevad asjaolud, mis välistavad planeeringu elluviimise tulevikus. Planeerimisseaduse § 124 lõike 2 kohaselt on detailplaneeringu eesmärk eelkõige üldplaneeringu elluviimine ja planeeringualale ruumilise terviklahenduse loomine.

Antud juhul detailplaneeringu menetlemine rohkem kui 10 aastat ei ole mõistlik menetlus ja ei saa tagada nõutud ruumilist planeerimist.

Daumani 13a detailplaneeringu algatanud OÜ Mann Grupp-i on teavitatud vastavast olukorrast nii ameti kodulehel ilmunud teate kui ka ajalehtedes “Põhjarannik” ja “Gorod” kuulutuste kaudu. OÜ Mann Grupp-i teavitati täiendavalt digiallkirjastatud kirja kaudu. OÜ Mann Grupp-i esindaja kinnitas 4. veebruaril 2019 digiallkirjastatud vastuses, et OÜ Mann Grupp-il palub lõpetada aadressil Daumani tn 13a algatatud detailplaneeringu menetlust, sest puudub huvi algatatud detailplaneeringu protsessi jätkamise vastu.

Ülaltoodud asjaoludest lähtuvalt tuleb Narva Linnavolikogu 19.06.2003 otsuse nr 74/18 **“**Detailplaneeringu algatamine aadressil Daumani 13a**” alusel algatatud** Daumani 13a detailplaneeringu menetlemine lugeda algataja sooviavalduse alusel lõpetatuks.

**2. Õiguslikud alused**

2.1. Haldusmenetluse seadus*e* § 68 lõige 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.

2.2. Planeerimisseaduse § 129 lõike 1 punkti 2 kohaselt detailplaneeringu koostamise võib lõpetada, kui kinnisasja omanik esitab taotluse detailplaneeringu koostamise lõpetamiseks.

**3. Otsus**

Tunnistada kehtetuks Narva Linnavolikogu 19.06.2003 otsus nr 74/18 **“**Detailplaneeringu algatamine aadressil Daumani 13a**”** ning lõpetada Daumani 13a detailplaneeringu menetlemine.

**4. Rakendussätted**

4.1 Narva Linnavalitsuse Arhitektuuri- ja Linnaplaneerimise Ametil avaldada otsus ajalehes „Põhjarannik“ ja “Narva Linnaleht” ning ameti veebilehel.

4.2 Käesolev otsus jõustub teatavakstegemisest.

4.3 Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

Linnavolikogu esimees

Irina Janovitš